
Parlamentul României

Camera Deputaţilor

COMISIA PENTRU ADMINISTRAŢIE PUBLICĂ  

           17 octombrie 2001

AMENAJAREA TERITORIULUI ŞI ECHILIBRU 

           Nr.26/365           

                                 ECOLOGIC                                                                                                               

A  V  I  Z

asupra propunerii legislative pentru modificarea Legii nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr.18/1991 şi ale Legii nr.169/1997


Cu adresa nr.375 din 20 septembrie 2001, Comisia pentru administraţie publică, amenajarea teritoriului şi echilibru ecologic, a fost sesizată în vederea dezbaterii şi avizării, cu propunerea legislativă pentru modificarea Legii nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr.18/1991 şi ale Legii nr.169/1997.



În şedinţa din 16 octombrie 2001, Comisia pentru administraţie publică, amenajarea teritoriului şi echilibru ecologic a examinat propunerea legislativă sus-menţionată şi a hotărât, cu majoritate de voturi, respingerea acesteia, pentru următoarele motive:



- Legea nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr.18/1991 şi ale Legii nr.169/1997, a fost modificată prin ordonanţa de urgenţă a Guvernului nr.102/2001, unde se regăseşte, aproape în totalitate, prevederile din propunerea legislativă;



- propunerea legislativă nu a fost redactată cu respectarea normelor de tehnică legislativă pentru elaborarea actelor normative prevăzute de Legea nr.24/2000.



Prin obiectul său propunerea legislativă face parte din categoria legilor organice.

